**Қалалық қатынастарда**

**жолаушылар мен багажды автомобильмен**

**тұрақты тасымалдауға арналған тарифті саралау туралы**

Қазақстан Республикасының «Автомобиль көлiгi туралы» Заңының 19 бабының 2-1 тармағына сәйкес Алматы қаласының әкімдігі **ҚАУЛЫ ЕТЕДІ:**

1.  Қалалық қатынастарда автомобильмен тұрақты тасымалдауға төлем тәсіліне байланысты сараланатын тариф келесі мөлшерде белгіленсін:

жол ақысын ұялы байланыс операторының көрсетілетін қызметтері арқылы немесе көлік картасы арқылы немесе мобильді қосымша арқылы қолма-қол ақшасыз төлеу кезінде – 100 теңге;

жол ақысын қолма-қол ақшамен төлеу кезінде – 200 теңге.

2. Алматы қаласы әкімдігінің:

1)    «Алматы қаласының аумағында жолаушыларды қалалық қатынастарда автомобильмен тұрақты тасымалдауға сараланатын тарифті белгілеу туралы» 2017 жылғы 20 шілдедегі № 3/293 қаулысының (Нормативтік құқықтық актілерді мемлекеттік тіркеу тізілімінде №  1395 болып тіркелген);

2) «Алматы қаласы әкімдігінің «Алматы қаласының аумағында жолаушылырды қалалық қатынастарда автомобильмен тұрақты тасымалдауға сараланатын тарифті белгілеу туралы» 2017 жылғы 20 шілдедегі № 3/293 қаулысына өзгеріс енгізу туралы» 2018 жылғы 24 қаңтардағы № 1/31 қаулысының (Нормативтік құқықтық актілерді мемлекеттік тіркеу тізілімінде №  1395 болып тіркелген) күші жойылды деп танылсын.

3. Осы қаулының орындалуын бақылау Алматы қаласы әкiмiнiң жетекшілік ететін орынбасарына жүктелсiн.

4.  Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Алматы қаласының әкімі Е. Досаев**